Tibbiyot va farmatsevtika taʼlimi va ilm-fani tizimini yanada rivojlantirish chora-tadbirlari toʻgʻrisida
(resolution, 2022-02-24)

Mamlakatimizda milliy tibbiyot va farmatsevtika taʼlimini modernizatsiya qilish, ushbu sohaga xalqaro taʼlim standartlarini joriy etish, aholi salomatligini muhofaza qilishning dolzarb muammolari boʻyicha kompleks ilmiy tadqiqotlar olib borish, shuningdek, taʼlim olayotgan yoshlarga maʼnaviy-axloqiy tarbiya berishning samarali tizimini yaratish boʻyicha izchil chora-tadbirlar amalga oshirilmoqda. Shu bilan birga, respublikaning olis va yetib borish qiyin boʻlgan hududlarida oilaviy shifokorlar hamda tor mutaxassislarning yetishmasligi, tibbiyot taʼlim muassasalaridagi zarur boʻlgan amaliy tayyorgarlikning yetarli boʻlmayotganligi, shuningdek, uzluksiz kasb-hunar taʼlimini tashkil etishning zamonaviy shakl va uslublarining sust joriy etilishi tibbiyot va farmatsevtika kadrlarini tayyorlash, oʻrta muddatli davrda uni rivojlantirishning istiqbolli yoʻnalishlarini belgilash tizimini yanada takomillashtirish boʻyicha kechiktirib boʻlmaydigan chora-tadbirlar qabul qilinishini talab etmoqda. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasi hamda 2019 — 2025-yillarda Oʻzbekiston Respublikasining sogʻliqni saqlash tizimini rivojlantirish konsepsiyasi vazifalariga muvofiq, shuningdek, tibbiyot va farmatsevtika taʼlimi va ilm-fani tizimini yanada takomillashtirish, uning amaliy sogʻliqni saqlashga integratsiya qilinishini taʼminlash hamda tibbiy yordam koʻrsatish darajasini oshirish maqsadida: 1. Quyidagilar tibbiyot va farmatsevtika taʼlimi va ilm-fanini yanada rivojlantirishning eng muhim yoʻnalishlari deb hisoblansin: birlamchi tibbiyot-sanitariya yordami muassasalari oilaviy shifokorlar vrachlari ichidan ehtiyoj yuqori boʻlgan tor mutaxassisliklar boʻyicha shifokorlarni tayyorlashni tashkil etish; tibbiyot va farmatsevtika kadrlarini tayyorlash va uzluksiz kasbiy taʼlimi jarayonlariga oʻqitishning kredit-modul tizimini joriy etish; tibbiyot va farmatsevtika kadrlarining malakasini oshirish va qayta tayyorlash tizimining markazlashtirilishiga barham berish, ularning uzluksiz kasbiy taʼlim bilan toʻliq qamrab olinishini taʼminlash; tibbiyot va farmatsevtika kadrlarini qayta tayyorlash va malaka oshirish kurslarida oʻqitish jarayonlarini monitoring qilish va shaxsiy hisobga olishni taʼminlash; tibbiyot va farmatsevtika ilm-fanini, shuningdek, sogʻliqni saqlash sohasidagi innovatsiyalarni jahon darajasigacha rivojlantirish, ularni global ilmiy maydoniga integratsiya qilinishini taʼminlash; kadrlarni tayyorlash, taʼlim, ilm-fan va amaliyotni integratsiya qilishning uzluksizligini taʼminlash maqsadida tibbiyot va farmatsevtika muassasalarining klinikalari, oʻquv va oʻquv-ishlab chiqarish bazalarini rivojlantirish. 2. Quyidagilar: Tibbiyot va farmatsevtika taʼlimi va ilm-fani tizimini yanada rivojlantirish boʻyicha amaliy chora-tadbirlar rejasi 1-ilovaga muvofiq; 2025-yilga qadar tibbiyot va farmatsevtika taʼlimi va ilm-fanini rivojlantirish sifatini baholash indikatorlari 2-ilovaga muvofiq; Tibbiyot va farmatsevtika oliy taʼlim yoʻnalishlari, oʻqitish muddatlari va bitiruvchilarga beriladigan malakalar roʻyxati 3-ilovaga muvofiq; Oʻrta maxsus tibbiyot taʼlim yoʻnalishlari, oʻqitish muddatlari va bitiruvchilarga beriladigan malakalar roʻyxati 4-ilovaga muvofiq; Oʻzbekiston Respublikasi sogʻliqni saqlash tizimi tibbiyot va farmatsevtika kadrlarini tayyorlash, qayta tayyorlash va uzluksiz kasbiy taʼlim muassasalari tashkiliy tuzilmasi 5-ilovaga muvofiq tasdiqlansin. 3. Oʻzbekiston Respublikasi Sogʻliqni saqlash vazirligi tibbiyot va farmatsevtika taʼlimi va ilm-fani sohasidagi vakolatli davlat organi etib belgilansin. Oʻzbekiston Respublikasi Sogʻliqni saqlash vazirligiga quyidagi huquqlar berilsin: belgilangan tartibda davlat taʼlim standartlarini ishlab chiqish, oʻquv jarayonini amaliyot va ilgʻor xalqaro tajribaga integratsiyalashuvini taʼminlashni inobatga olgan holda tibbiyot va farmatsevtika kadrlarini tayyorlash, qayta tayyorlash va uzluksiz kasbiy taʼlim tizimining malaka talablari, oʻquv rejalari va oʻquv dasturlarini tasdiqlash; tibbiyot va farmatsevtika taʼlim yoʻnalishlari va mutaxassisliklari klassifikatorlariga oʻzgartirishlar va qoʻshimchalar toʻgʻrisida Oʻzbekiston Respublikasi Vazirlar Mahkamasiga mustaqil ravishda takliflar kiritish; faqatgina oʻquv va amaliyot xarakteriga ega chora-tadbirlar boʻyicha ish vaqtini hisobga olishga tayangan holda tibbiyot va farmatsevtika taʼlimining (shu jumladan kredit-modulli oʻqitish tizimi sharoitida) oʻziga xosligini hisobga olgan holda mustaqil ravishda professor-oʻqituvchilarning mehnat meʼyorlarini belgilash, shuningdek, pedagogik xodimlar tomonidan ilmiy-uslubiy, ilmiy-tadqiqot, tashkiliy-uslubiy, maʼnaviy-axloqiy va tarbiyaviy ishlarning bajarilishini ragʻbatlantirish; uzluksiz kasbiy taʼlim tizimida tibbiyot va farmatsevtika kadrlarini qayta tayyorlash va malakasini oshirish jarayonlari ustidan yagona tashkiliy va oʻquv-uslubiy rahbarlikni taʼminlash; oʻqitishning umumiy xarajatlaridan kelib chiqqan holda klinik ordinatura (rezidentura)da toʻlov-kontrakt asosida oʻqitish narxi miqdorini belgilash. 4. Oʻzbekiston Respublikasi Sogʻliqni saqlash vazirligi, Oliy va oʻrta maxsus taʼlim vazirligi, Iqtisodiyot va sanoat vazirligining ehtiyoj yuqori boʻlgan tor mutaxassisliklar boʻyicha shifokorlarni sogʻliqni saqlashning birlamchi tibbiyot-sanitariya yordami muassasalari uchun bir yildan kam boʻlmagan muddatda birlamchi maqsadli ixtisoslashtirish kurslarida tayyorlashni tashkil etish haqidagi taklifi qabul qilinsin. Shunday tartib oʻrnatilsinki, unga muvofiq: birlamchi maqsadli ixtisoslashtirish kurslariga Oʻzbekiston Respublikasi Sogʻliqni saqlash vazirligi tizimidagi davlat tibbiyot muassasalari va hududiy sogʻliqni saqlash tashkilotlari tomonidan tegishli sohalarda kadrlar tanqisligini inobatga olgan holda shakllantiriladigan talabnomalarga asosan oilaviy shifokorlar qabul qilinadi; shifokorlarni birlamchi maqsadli ixtisoslashtirish Toshkent vrachlar malakasini oshirish instituti va tibbiyot oliy taʼlim muassasalarida ularni taʼminlab turish uchun ajratilgan budjet mablagʻlari doirasida amalga oshiriladi; birlamchi maqsadli ixtisoslashtirish kurslari yakunida shifokorlarga olingan ixtisoslik boʻyicha faqatgina sogʻliqni saqlashning birlamchi tibbiyot-sanitariya yordami muassasalarida faoliyat yuritish huquqini beruvchi belgilangan namunadagi sertifikat taqdim etiladi; birlamchi maqsadli ixtisoslashtirish kurslarini tamomlagan shifokorlar, ularni oʻqishga yoʻllagan muassasada egallangan tor mutaxassislik boʻyicha kamida uch yil ishlab berishlari shart; talab etiladigan mutaxassisliklar boʻyicha shifokorlarni birlamchi maqsadli ixtisoslashtirish kurslarida oʻqitishning tartibi, dasturlari va muddatlari, shaxslarni birlamchi maqsadli ixtisoslashtirish kurslariga saralab olish kvotalari va tartibi Oʻzbekiston Respublikasi Sogʻliqni saqlash vazirligi tomonidan belgilab beriladi. 5. Oʻzbekiston Respublikasi Sogʻliqni saqlash vazirligi: a) 2019/2020 oʻquv yilidan boshlab tibbiyot va farmatsevtika kadrlari uchun muammolarga yoʻnaltirilgan modulli oʻquv dasturlari, seminar, konferensiya, vebinar, mahorat darslari, simulyatsion treninglar va boshqa oʻqitish kurslari negizida har yili malaka oshirishni nazarda tutuvchi kredit-modulli oʻqitish tizimiga asoslangan, uzluksiz kasbiy taʼlim tizimini joriy etsin; b) tibbiyot va farmatsevtika kadrlarini uzluksiz kasbiy taʼlim olishi tizimi asosida oʻqitish huquqi belgilangan tartibda akkreditatsiyadan oʻtgan quyidagi muassasalarga taqdim etilsin: tibbiyot va farmatsevtika, shu jumladan nodavlat oliy taʼlim muassasalari; respublika ixtisoslashtirilgan ilmiy-amaliy tibbiyot hamda ilmiy markazlari, ularning filiallari, ilmiy-tekshirish institutlari; hududiy koʻp tarmoqli tibbiyot markazlari. Belgilansinki, uzluksiz kasbiy taʼlim tizimi asosida oʻqitish natijalari boʻyicha shifokorlar va provizorlarni yakka tartibda litsenziyalashda hisobga olinadigan, toʻplangan kreditlarni inobatga oluvchi belgilangan namunadagi sertifikat beriladi; v) 2019-yil 1-dekabrga qadar Oʻzbekiston Respublikasi Sogʻliqni saqlash vazirligining rasmiy saytida malaka oshirish va qayta tayyorlash kurslarida taʼlim olayotgan har bir tibbiyot va farmatsevtika xodimini monitoring qilish va oʻqitish hajmini shaxsiy hisobga olish imkoniyatini taʼminlovchi “Uzluksiz kasbiy taʼlim” maxsus portalini yaratsin. 6. Uzluksiz kasbiy tibbiyot taʼlimida toʻplanadigan kreditlar hajmi 6-ilovaga muvofiq belgilansin. 7. Oʻzbekiston Respublikasi Sogʻliqni saqlash vazirligining kadrlarni uzluksiz tayyorlashni taʼminlash, shuningdek, taʼlim va ilm-fan jarayonlarini tibbiyot amaliyoti bilan integratsiya qilish toʻgʻrisidagi taklifiga rozilik berilsin, unda quyidagilar nazarda tutilsin: Toshkent tibbiyot akademiyasining birinchi, ikkinchi va uchinchi klinikalari negizida zamonaviy tibbiyot taʼlim klasterini yaratish orqali Toshkent tibbiyot akademiyasining Koʻp tarmoqli klinikasini tashkil etish; tibbiyot va farmatsevtika oliy taʼlim muassasalari tarkibiy tuzilmasiga budjetdan tashqari mablagʻlar hisobidan moliyalashtiriladigan davolash (amaliyot) ishlari prorektori (direktor oʻrinbosari) lavozimi va ikkita shtat birliklaridan iborat klinik (oʻquv) bazalari bilan ishlash boʻlimini tashkil etish; tibbiyot oliy taʼlim muassasalarida budjet va budjetdan tashqari mablagʻlar hisobidan taʼminlanuvchi anatomik morglar, oʻquv-biologik laboratoriya (vivariy)lar va ilmiy-tadqiqot laboratoriyalarini tashkil etish; Toshkent vrachlar malakasini oshirish instituti va tibbiyot oliy taʼlim muassasalarida oʻquv-simulyatsion markazlarni tashkil etish. Oʻzbekiston Respublikasi Sogʻliqni saqlash vazirligi ikki oy muddatda mazkur bandda nazarda tutilgan tibbiyot tashkilotlarini qayta tashkil etish boʻyicha tashkiliy-amaliy chora-tadbirlarni amalga oshirsin. 9. Belgilansinki: a) tibbiyot oliy taʼlim muassasalarining klinikalari: tibbiyot oliy taʼlim muassasalarining tarkibiy boʻlinmalari va klinik fanlarni oʻqitish uchun asosiy baza hisoblanadi, shuningdek, kafedra xodimlari bilan birgalikda oʻquv jarayonini tashkil etish, aholiga ixtisoslashtirilgan xizmat koʻrsatish, tibbiyot sohasida ilmiy-tekshiruv izlanishlarini olib borishda faol ishtirok etadi; klinika shifokor xodimlari tarkibini shakllantirishda tibbiyot oliy taʼlim muassasasi kafedralari professor-oʻqituvchilarining soni 50 foizdan kam boʻlmasligini taʼminlaydi; tibbiyot oliy taʼlim muassasasi kafedralari xodimlarini dars jadvali va oʻquv rejaga muvofiq yetarli oʻquv xonalari, shuningdek, pedagogik hamda ilmiy-tekshirish faoliyati uchun sharoitlar bilan taʼminlaydi; b) tibbiyot oliy taʼlim muassasalari klinikalarining bosh shifokorlari: yashirin ovoz berish yoʻli orqali oliy taʼlim muassasasi Kengashining taqdimnomasiga koʻra Oʻzbekiston Respublikasi sogʻliqni saqlash vaziri tomonidan lavozimga tayinlanadi va lavozimdan ozod etiladi; kafedra xodimlarining toʻlaqonli taʼlim, davolash-diagnostika va ilmiy faoliyatini tashkil etishni taʼminlash yuzasidan shaxsan javobgar hisoblanadilar. 10. 2019/2020 oʻquv yilidan boshlab: Oʻzbekiston Respublikasi sogʻliqni saqlash vaziri tomonidan tasdiqlanadigan roʻyxatga koʻra, respublikaning olis va yetib borish qiyin boʻlgan hududlaridagi birlamchi sogʻliqni saqlash boʻgʻinlari davlat muassasalarida uch yildan kam boʻlmagan muddat ishlab bergan shifokorlarga klinik ordinaturaga (rezidenturaga) kirishda tanlov sinovlari natijalari boʻyicha yigʻilgan ballar summasidan 30 foiz miqdorida qoʻshimcha ballar taqdim etilishi; tibbiyot oliy taʼlim muassasalari, malaka oshirish institutlari, respublika ixtisoslashtirilgan ilmiy-amaliy tibbiyot markazlari, ilmiy-tekshirish institutlari va ularning filiallari xarajatlarining budjet smetalarida nazarda tutilgan mablagʻlar doirasida, shuningdek, toʻlov-kontrakt asosida klinik ordinatorlar (rezidentlar)ni oʻqitishdan tushadigan mablagʻlar hisobidan klinik ordinator (rezident) rahbariga bir yilda 100 soat hisobidan bir nafar klinik ordinator (rezident)ga rahbarlik uchun soatbay toʻlovlar toʻlanishi belgilansin. Tibbiyot oliy taʼlim muassasalari rahbarlariga dars berish faoliyatida ishtirok etishi uchun davolash-profilaktika muassasalaridan jalb qilinadigan malakali mutaxassislarga toʻlov-kontrakt asosida oʻqishga kirayotganlar mablagʻlari hisobidan lavozim maoshiga 100 foizgacha boʻlgan miqdorda har oylik shaxsiy ustamalar belgilash huquqi berilsin. 11. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda uch oy muddatda: kredit-modulli oʻqitish tizimini joriy etish orqali oliy tibbiyot va farmatsevtika taʼlimi davlat taʼlim standartlari, tibbiyot va farmatsevtika kadrlarining malakasini oshirish, qayta tayyorlash davlat talablarini ishlab chiqish; taʼlim jarayonida klinikagacha va klinik modullar, shu jumladan klinik oʻquv amaliyoti boʻyicha oʻquv soatlarini oshirish hisobiga amaliy tarkibiy qismini kuchaytirish; kredit-modul tizimini joriy etish orqali magistratura va klinik ordinatura (rezidentura)da egallanayotgan amaliy koʻnikmalarning murakkabligiga bogʻliq holda taʼlim muddatlarini optimallashtirish orqali oʻqitish jarayonini takomillashtirish; ilgʻor xorijiy tajribani inobatga olgan holda, oʻqitish davri uchun kreditlar meʼyorlarini ishlab chiqish va joriy etish, shuningdek, 100 ballik reyting tizimini qoʻllagan holda oʻquvchi va talabalarning har bir modul boʻyicha bilim va koʻnikmalari oʻzlashtirilishini nazorat qilishni taʼminlasin. 12. Oʻzbekiston Respublikasi Sogʻliqni saqlash vazirligi: xalqaro moliya institutlari mablagʻlari, jismoniy va yuridik shaxslarning xayriyalari, shuningdek, tibbiyot va farmatsevtika taʼlim muassasalarining budjetdan tashqari mablagʻlari hisobidan 2020-yildan boshlab har yili tibbiyot va farmatsevtika oliy taʼlim muassasalari talabalari va tibbiyot kollejlarining oʻquvchilari orasida klinik fanlar boʻyicha Ibn Sino nomidagi xalqaro tibbiyot olimpiadalari, shuningdek, yosh olimlar orasida Ibn Sino nomidagi xalqaro ilmiy tanlovlar oʻtkazilishini taʼminlasin; har yili 1-sentabrga qadar davlat tibbiyot muassasalari va hududiy sogʻliqni saqlashni boshqarish tashkilotlarining talabnomalari asosida respublika hududlari kesimida tibbiyot va farmatsevtika kadrlarini qayta tayyorlash va malakasini oshirish tizimi muassasalari va boʻlinmalari uchun uzluksiz kasbiy taʼlim kurslarida oʻqitish rejalarini tasdiqlasin. 13. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bir oy muddatda tibbiyot va farmatsevtika taʼlim muassasalari, respublika ilmiy-amaliy markazlari va ularning filiallari, ilmiy-tekshirish institutlari uchun imtiyozli yuqori tezlikdagi internet-tariflarini joriy etish boʻyicha kompleks chora-tadbirlar rejasini ishlab chiqsin. 14. Oʻzbekiston Respublikasi Prezidentining 2017-yil 5-maydagi “Oʻzbekiston Respublikasida tibbiy taʼlim tizimini yanada isloh qilish chora-tadbirlari toʻgʻrisida”gi PQ-2956-son qarorining 2-bandi ikkinchi xatboshi va 3-bandi, shuningdek, ilovasi oʻz kuchini yoʻqotgan deb hisoblansin. 15. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda ikki oy muddatda: tibbiyot oliy taʼlim muassasalari klinikalari, farmatsevtika taʼlim muassasalarining oʻquv va oʻquv-amaliyot bazalari namunaviy nizomini tasdiqlash toʻgʻrisidagi hukumat qarori loyihasini; qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisidagi takliflarni Oʻzbekiston Respublikasi Vazirlar Mahkamasiga kiritsin. 16. Mazkur qarorning ijrosini nazorat qilish Oʻzbekiston Respublikasi Prezidentining maslahatchisi A.A. Abduvaxitov va Oʻzbekiston Respublikasi Bosh vazirining oʻrinbosari A.A. Abduxakimov zimmasiga yuklansin. T/r Tadbirlar nomi Amalga oshirish mexanizmi Moliyalashtirish manbalari Ijro muddati Masʼul ijrochilar I. Oliy va oʻrta maxsus tibbiyot va farmatsevtika taʼlimini takomillashtirish 1. 2020/2021 oʻquv yilidan boshlab oliy va oʻrta maxsus tibbiyot va farmatsevtika taʼlim muassasalarida bosqichma-bosqich kredit-modulli oʻqitish tizimiga asoslangan oʻquv jarayonini tashkil etish. Ilgʻor xalqaro tendensiyalar hamda mahalliy tibbiyot va farmatsevtika taʼlimining oʻziga xos xususiyatlarini inobatga olgan holda, tibbiyot va farmatsevtika taʼlim muassasalarida kredit-modulli oʻqitish tizimini joriy etish toʻgʻrisidagi Nizomni ishlab chiqish va tasdiqlash Oʻzbekiston Respublikasi sogʻliqni saqlash vazirining buyrugʻi — 2020-yil 1-fevral Sogʻliqni saqlash vazirligi (Shadmanov), Oliy va oʻrta maxsus taʼlim vazirligi (Madjidov) 2. Tibbiyot va farmatsevtika oliy taʼlim muassasalarida yetakchi xorijiy taʼlim muassasalari bilan hamkorlikda oʻqitish rus va ingliz tillarida olib boriladigan xalqaro fakultetlar tashkil etish, jumladan: 2019/2020 oʻquv yilidan boshlab Toshkent pediatriya tibbiyot institutida, Toshkent davlat stomatologiya institutida, Toshkent farmatsevtika institutida, Andijon, Samarqand va Buxoro davlat tibbiyot institutlarida; 2020/2021 oʻquv yildan boshlab Toshkent tibbiyot akademiyasida. Xorijiy OTMlari bilan bitimlar, Oʻzbekiston Respublikasi sogʻliqni saqlash vaziri buyrugʻi Tegishli OTMlarining budjetdan tashqari mablagʻlari 2019-yil 1-sentabr Sogʻliqni saqlash vazirligi (Shadmanov), Oliy va oʻrta maxsus taʼlim vazirligi (Madjidov), Tashqi ishlar vazirligi (Komilov) 3. Quyidagilar orqali tibbiyot va taʼlim sohasidagi mahalliy va yetakchi xorijiy muassasalar oʻrtasidagi xalqaro hamkorlikni kengaytirish: respublikadagi oʻqituvchilar, ilmiy va tibbiy xodimlarning yetakchi xorijiy tibbiyot va taʼlim muassasalarida malaka oshirishi va stajirovkalarini tashkil etish; taʼlim, mahorat darslari va tajriba almashish uchun xorijiy olimlar, oʻqituvchilar, mutaxassislarni taklif etish; xalqaro konferensiya va seminarlarni tashkil etish, qoʻshma xalqaro ilmiy tadqiqotlarni oʻtkazish. Ijrochilarning chora-tadbirlar kompleksi, Oʻzbekiston Respublikasi sogʻliqni saqlash vaziri buyrugʻi Ushbu maqsadlar uchun ajratiladigan budjet mablagʻlari, homiylar va XMI mablagʻlari, tibbiyot OTMlarining budjetdan tashqari mablagʻlari Doimiy asosda Sogʻliqni saqlash vazirligi (Shadmanov), Oliy va oʻrta maxsus taʼlim vazirligi (Madjidov), Tashqi ishlar vazirligi (Komilov) 4. 2019 — 2022-yillarda bosqichma-bosqich tibbiyot o?iy taʼlim muassasalari va Toshkent vrachlar malakasini oshirish institutida tibbiyot mutaxassislarini tayyorlash sifatini oshirish maqsadida amaliy koʻnikmalarga oʻrgatish uchun oʻquv-simulyatsion markazlar tashkil etish. Tashkiliy-amaliy chora-tadbirlar XMI va homiylarning mablagʻlari, muassasalarning budjetdan tashqari mablagʻlari, Oʻzbekiston Respublikasi investitsiya dasturlari doirasidagi markazlashtirilgan mablagʻlar 2019 — 2022-yillar Sogʻliqni saqlash vazirligi (Shadmanov), Innovatsion rivojlanish vazirligi (Abduraxmonov), Investitsiyalar va tashqi savdo vazirligi (Umurzakov) 5. Tibbiyot oliy taʼlim muassasalarida anatomik morglar, oʻquv-biologik laboratoriya (vivariy)lar va ilmiy-tadqiqot laboratoriyalarini tashkil etish. Oʻzbekiston Respublikasi sogʻliqni saqlash vazirining buyrugʻi, tashkiliy-amaliy chora-tadbirlar Muassasalarning budjet va budjetdan tashqari mablagʻlari doirasida 2019-yil 1-sentabr 2019/2020 oʻquv yili Sogʻliqni saqlash vazirligi (Shadmanov), Oliy va oʻrta maxsus taʼlim vazirligi (Madjidov), Moliya vazirligi (Ashrafxanov) 6. Tibbiyot oliy taʼlim muassasalari klinikalari, tibbiyot va farmatsevtika oliy va oʻrta maxsus taʼlim muassasalari klinik va oʻquv bazalarining quvvatlaridan taʼlim jarayonida imkon qadar foydalangan holda, taʼlim, fan va amaliyotning chuqur integratsiyasini taʼminlash orqali ularning faoliyatini takomillashtirish. Quyidagilarni tasdiqlash: sogʻliqni saqlash muassasalari orasidan oʻquv klinik amaliyotni oʻtash uchun tibbiyot oliy va oʻrta maxsus taʼlim muassasalari klinik bazalari roʻyxatini; tibbiyot va farmatsevtika oliy va oʻrta maxsus taʼlim muassasalari oʻquv va oʻquv-ishlab chiqarish bazalari roʻyxatini. Tibbiyot oliy taʼlim muassasalarining tegishli kafedralari SanQvaMning oʻquv auditoriyalarga qoʻyiladigan talablarini inobatga olgan holda OTM huzuridagi klinikalar, shuningdek, tasdiqlangan klinik va oʻquv bazalarida joylashtirilishini taʼminlash. Oʻzbekiston Respublikasi sogʻliqni saqlash vazirining buyrugʻi, Ijrochilarning tashkiliy chora-tadbirlar kompleksi Muassasalarning budjet va budjetdan tashqari mablagʻlari doirasida 2019-yil 15-noyabr Sogʻliqni saqlash vazirligi (Shadmanov) 7. Tibbiyot va farmatsevtika OTMlarida taʼlim jarayonini tashkil qilish boʻyicha meʼyoriy hujjatlarni yanada takomillashtirish. Quyidagilarni: bitiruvchilarining malaka tavsifnomalari, kompetensiyalari, tibbiyot va farmatsevtika oliy, oʻrta maxsus taʼlimining yangilangan oʻquv reja va oʻquv dasturlarini; tibbiyot va farmatsevtika taʼlimining oʻziga xos xususiyatlarini inobatga olgan holda tibbiyot va farmatsevtika OTMlari professor-oʻqituvchilari vaqt meʼyorlarini ishlab chiqish va tasdiqlash. Oʻzbekiston Respublikasi Sogʻliqni saqlash vazirining buyrugʻi — 2019-yil 1-avgust Sogʻliqni saqlash vazirligi (Shadmanov) 8. Tibbiyot va farmatsevtika taʼlim muassasalarining oʻquvchilari uchun, shu jumladan bakalavriat, magistratura va klinik ordinatura (rezidentura) dasturlari boʻyicha ishlab chiqarish amaliyotini oʻtkazish tartibi toʻgʻrisidagi Nizomni ishlab chiqish va tasdiqlash, bunda quyidagilarni nazarda tutish: tibbiyot va farmatsevtika taʼlim muassasalarining davlat va xususiy tibbiyot va farmatsevtika tashkilotlari bilan integratsiyasini; respublika tibbiyot va farmatsevtika taʼlim muassasalari oʻrtasida talabalarning akademik almashinuvini; oʻquv yili semestrlari davomida amaliyotni oʻtash (yozgi va qishki ishlab chiqarish amaliyoti); egallangan bilim va koʻnikmalar sifatini oʻquv yili yakunlangunga qadar nazorat qilish, bunda natijalarni kursdan-kursga oʻtkazishda inobatga olish; amaliyot imtihoni va oʻquv amaliyotini (sifat va son jihatidan) nazorat qilish shaklida amaliy bilimlar nazoratini joriy etish. Oʻzbekiston Respublikasi sogʻliqni saqlash vazirining buyrugʻi — 2019-yil 1-noyabr Sogʻliqni saqlash vazirligi (Shadmanov) 9. Quyidagilarni: tibbiyot muassasalarida kursdan-kursga koʻchirishda asosiy sinov sifatida integratsiyalashgan klinik va klinik-oldi imtihonlarni oʻtkazish tartibi toʻgʻrisidagi Nizom; davlat attestatsiya komissiyasi tarkibiga buyurtmachi-tashkilotlardan ekspertlarni keng jalb etish orqali davlat imtihonlarini dastlabki akkreditatsiya bilan oʻtkazishning mustaqil, shaffof va adolatli mexanizmini nazarda tutuvchi bakalavriat, magistratura, klinik ordinatura (rezidentura) bitiruvchilarini davlat imtihonidan dastlabki akkreditatsiya bilan oʻtkazishning yangilangan tartibini ishlab chiqish va tasdiqlash. Oʻzbekiston Respublikasi sogʻliqni saqlash vazirining buyrugʻi — 2019-yil 10-dekabr Sogʻliqni saqlash vazirligi (Shadmanov) 10. Toshkent vrachlar malakasini oshirish institutining klinik bazasini 1-sonli Respublika klinik shifoxonasida joylashtirish. Toshkent tibbiyot akademiyasining Termiz filiali va Toshkent tibbiyot akademiyasining Fargʻona filiali klinik bazalarini tegishli viloyat koʻp tarmoqli tibbiyot markazlarida joylashtirish. Oʻzbekiston Respublikasi sogʻliqni saqlash vazirining buyrugʻi Muassasalarning budjet va budjetdan tashqari mablagʻlari doirasida 2019-yil 1-noyabr Sogʻliqni saqlash vazirligi (Shadmanov) 11. Oliy va oʻrta maxsus tibbiyot hamda farmatsevtika taʼlim muassasalarida tahsil oluvchilar va bitiruvchilar uchun buyuk tabiblar Gippokrat va Ibn Sinolarning davolash anʼanalarini inobatga olgan holda “Oʻzbekiston Respublikasi shifokorining qasamyodi”ni yagona shaklda broshyura koʻrinishida tayyorlash va eʼlon qilish hamda seriyali nashr etish. Tashkiliy-amaliy choralar Muassasalarning budjetdan tashqari mablagʻlari 2019-yil 1-avgust Sogʻliqni saqlash vazirligi (Shadmanov) 12. Sogʻliqni saqlash sohasida yetakchi mahalliy va xorijiy olim va mutaxassislarni jalb etgan holda sogʻliqni saqlash va farmatsevt kadrlarni tayyorlash va uzluksiz professional taʼlimni tashkil etishni yoritish boʻyicha mavzuga oid telekoʻrsatuvlar tayyorlash. Ijrochilarning chora-tadbirlar komp�e??i — 2019-yil 1-sentabr MTRK (Xodjayev), Sogʻliqni saqlash vazirligi (Shadmanov) 13. Tibbiyot OTMlari, ilmiy-tadqiqot markazlari, ilmiy-tadqiqot institutlari, tibbiyot kollejlarining oʻqituvchilari, ilmiy izlanuvchilari, shuningdek, tibbiyot xodimlari uchun “Tibbiy taʼlim va fan” ilmiy-amaliy maʼrifiy jurnalini, shu jumladan uning elektron shaklini tashkil etish, unda quyidagilarni chop etishni taʼminlash: tibbiyot taʼlim, fan, amaliyot va innovatsiyalar sohasidagi ijobiy xalqaro tajribasini, tibbiyot va ilmiy xodimlarning xorijda malaka oshirish yakunlarini; keyinchalik ularni amaliy sogʻliqni saqlashga tatbiq etgan holda tibbiyotning zamonaviy tendensiyalari, xalqaro tavsiyalar, protokollar, standartlar haqida maʼlumotlar, profilaktikadagi yangiliklarni, kasalliklarni diagnostika qilish va davolash, tibbiy buyumlar va uskunalar, farmatsevtika preparatlarini yaratishning ilgʻor texnologiyalari toʻgʻrisida maʼlumotlarni. Tashkiliy-amaliy choralar Jurnalni sotishdan tushadigan budjetdan tashqari mablagʻlar 2019-yil 1-dekabr Sogʻliqni saqlash vazirligi (Shadmanov) 14. 2019/2020 oʻquv yilidan boshlab: tibbiyot va farmatsevtika taʼlim muassasalarida respublika ixtisoslashtirilgan ilmiy-amaliy tibbiyot markazlari, ilmiy-tadqiqot institutlarining yetakchi mutaxassislari va olimlari tomonidan tibbiyot va farmatsiyaning ilgʻor texnologiyalari mavzulariga bagʻishlangan maʼruzalar siklini oʻqish hamda mahorat darslarini muntazam ravishda oʻtkazish; respublika ixtisoslashtirilgan ilmiy-amaliy tibbiyot markazlari, ilmiy-tadqiqot institutlarining klinik amaliyotchi mutaxassislari va tibbiyot OTMlarining klinik fanlar boʻyicha professor-oʻqituvchilarini tibbiy-biologik kafedralar faoliyati xususiyati, anatomik morglar, oʻquv-biologik laboratoriya(vivariy)lar va h.k.da klinikagacha boʻlgan fanlarni oʻqitish jarayoniga jalb etish orqali klinik va klinikagacha boʻlgan fanlarning vertikal integratsiyasi tartibini joriy etish. Oʻzbekiston Respublikasi Sogʻliqni saqlash vazirining buyrugʻi Muassasalarning budjet va budjetdan tashqari mablagʻlari doirasida 2019-yil 1-sentabr Sogʻliqni saqlash vazirligi (Shadmanov) 15. Tibbiyot va farmatsevtika OTMlarini quyidagilarni nazarda tutuvchi oʻquv adabiyotlari bilan taʼminlash mexanizmini takomillashtirish: Oʻzbekiston Respublikasi Sogʻliqni saqlash vazirligi huzurida Tibbiyot va farmatsevtika taʼlimi oʻquv adabiyotlarini tasdiqlash boʻyicha muvofiqlashtiruvchi kengashni tashkil etish; xorijning yetakchi tibbiyot va farmatsevtika taʼlim muassasalarining tavsiya etiladigan oʻquv adabiyotlari roʻyxatini tuzish, shuningdek, ulardan foydalanish amaliyotini kengaytirish; tibbiyot va farmatsevtika taʼlim tizimi uchun zamonaviy shakl va koʻrinishdagi, shu jumladan elektron formatdagi oʻquv adabiyotlarini yaratish boʻyicha takliflarni ishlab chiqish va kiritish. Oʻzbekiston Respublikasi Sogʻliqni saqlash vazirining buyrugʻi, tashkiliy chora-tadbirlar kompleksi Ushbu maqsadlar uchun nazarda tutilgan budjet va budjetdan tashqari mablagʻlar doirasida 2019-2020-yillar Sogʻliqni saqlash vazirligi (Shadmanov) II. Tibbiyot va farmatsevtika kadrlarini qayta tayyorlash va malakasini oshirish tizimini takomillashtirish 16. Tibbiyot va farmatsevtika kadrlari uchun taʼlimning kredit-modulli tizimiga asoslangan va muammolarga yoʻnaltirilgan modulli oʻquv dasturlari, seminarlar, konferensiyalar, vebinarlar, mahorat darslari, simulyatsion treninglar va xalqaro standartlarga muvofiq boshqa oʻqitish kurslari negizida har yili malaka oshirishni koʻzda tutuvchi uzluksiz kasbiy taʼlim tizimini joriy etish. Tashkiliy chora-tadbirlar kompleksi — 2019/2020 oʻquv yilidan boshlab Sogʻliqni saqlash vazirligi (Shadmanov) 17. Tibbiyot va farmatsevtika kadrlari malakasini oshirish va qayta tayyorlash kurslari tinglovchilarining bitta oʻqituvchiga toʻgʻri keladigan oʻrtacha yillik soni normativlarini tibbiyot va farmatsevtika oliy taʼlim muassasalari talabalari sonining bakalavriat taʼlimi tegishli yoʻnalishlari boʻyicha bitta oʻqituvchiga toʻgʻri keladigan nisbat normativlaridan 25 foiz past miqdorda belgilash. Oʻzbekiston Respublikasi Sogʻliqni saqlash vazirining buyrugʻi Ushbu maqsadlar uchun ajratiladigan budjet mablagʻlari doirasida, pullik kurslarda oʻqitishdan kelib tushadigan mablagʻlar 2019/2020 oʻquv yilidan boshlab Sogʻliqni saqlash vazirligi (Shadmanov) III. Tibbiyot fanini takomillashtirish 18. Oʻzbekiston Respublikasi Sogʻliqni saqlash vazirligining saytida sogʻliqni saqlash sohasidagi ustuvor yoʻnalishlar boʻyicha tibbiyot fanining yutuqlariga bagʻishlangan boʻlimni yaratish. Tashkiliy chora-tadbirlar kompleksi — 2019-yil 1-avgust Sogʻliqni saqlash vazirligi (Shadmanov) 19. Tibbiyot ilmiy muassasalari va OTMlari ilmiy xodimlari va oʻqituvchilari uchun jahon ilmiy-texnik maʼlumotlarning xorijiy elektron axborot resurslaridan foydalanish imkoniyatini taʼminlash. Tashkiliy chora-tadbirlar kompleksi XMI va homiylarning mablagʻlari, tibbiyot OTMlarining budjetdan tashqari mablagʻlari 2019-yil 1-iyul Sogʻliqni saqlash vazirligi (Shadmanov), Oliy va oʻrta maxsus taʼlim vazirligi (Madjidov), Innovatsion rivojlanish vazirligi (Abduraxmonov) 20. Amalga oshirilayotgan ilmiy tadqiqotlar sifatini quyidagilar orqali oshirish: ilmiy tadqiqotlar sohasida xalqaro standartlarga rioya etish va ularning natijalarini manbalar keltiriladigan Scopus, Web of Science, Thomson Reuters va boshqa tizimlarga kiruvchi xalqaro ilmiy jurnallarda eʼlon qilish; tibbiyot va farmatsevtika sohasidagi mahalliy ilmiy jurnallarning Scopus, Web of Science, Thomson Reuters xalqaro maʼlumotlar bazasi nashrlariga kirishi uchun sharoitlar yaratish. Ijrochilarning tashkiliy chora-tadbirlar kompleksi — Doimiy asosda Sogʻliqni saqlash vazirligi (Shadmanov), Innovatsion rivojlanish vazirligi (Abduraxmonov) 21. Jamoatchilik asosida respublika ixtisoslashtirilgan ilmiy-amaliy tibbiyot markazlari va ularning filiallarida, ilmiy-tadqiqot institutlari hamda tibbiyot va farmatsevtika OTMlarida yosh olimlar jamiyatini tashkil etish. Talabalar ilmiy toʻgaraklari tarmogʻi ishini takomillashtirish, yosh olimlar konferensiyalari va tanlovlarini oʻtkazish. Ijrochilarning tashkiliy chora-tadbirlar kompleksi — 2019-yil 15-iyun Sogʻliqni saqlash vazirligi (Shadmanov) IV. Sogʻliqni saqlashning kadrlar resursini rivojlantirish tizimini takomillashtirish 22. Rejalashtirishni takomillashtirish va kadrlar resursidan foydalanish maqsadida doimiy yangilab boriladigan sogʻliqni saqlash kadrlarining elektron reyestrini tuzish va uning mexanizmini joriy etish. Sogʻliqni saqlash tizimini kadrlar bilan taʼminlanganligi hisobini yuritish va monitoring qilish boʻyicha axborot tizimini yaratish. Oʻzbekiston Respublikasi sogʻliqni saqlash vazirining buyrugʻi, axborot tizimini yaratish Oʻzbekiston Respublikasi Sogʻliqni saqlash vazirligining budjetdan tashqari mablagʻlari 2019-yil 1-iyun 2019-yil 1-dekabr Sogʻliqni saqlash vazirligi (Shadmanov) Axborot texnologiyalari va kommunikatsiyalarini rivojlantirish vazirligi (Sodiqov) 23. Sifatni boshqarishning zamonaviy prinsiplari va standartlari, keng qamrovli kasb-hunar bilimlari va kadrlarni boshqarish koʻnikmalariga (yuridik, iqtisodiy, psixologik, ijtimoiy va boshqalar) asoslangan sogʻliqni saqlashning boshqaruv kadrlari va tibbiyot tashkilotlarining mutaxassislarini tayyorlashni takomillashtirish. Tashkiliy chora-tadbirlar kompleksi — Doimiy asosda Sogʻliqni saqlash vazirligi (Shadmanov) 24. Xalqaro tajriba va standartlarni hisobga olgan holda ish bilan taʼminlashning zamonaviy, shaffof va adolatli mexanizmlarini ishlab chiqish va joriy etish, mansab pogʻonalarida kafolatlangan oʻsish, rotatsiya mexanizmini obyektiv qoʻllash, tibbiyot va farmatsevtika kadrlarining faoliyatini tashqi va ichki baholash. Oʻzbekiston Respublikasi sogʻliqni saqlash vazirining buyrugʻi — 2019-yil 1-avgust Sogʻliqni saqlash vazirligi (Shadmanov), Bandlik va mehnat munosabatlari vazirligi (Kudbiyev) T/r Taʼlim yoʻnalishlari Oʻqish muddati Bitirgandan keyingi malaka 1. Davolash ishi 6 yil Oilaviy shifokor 2. Kasbiy taʼlim (davolash ishi) 6 yil Oilaviy shifokor-pedagog 3. Pediatriya ishi 6 yil Umumiy pediatr shifokori 4. Harbiy tibbiyot (davolash ishi) 6 yil Harbiy shifokor 5. Tibbiy-biologiya ishi 4 yil Fundamental tibbiyot mutaxassisi 6. Tibbiy-profilaktika ishi 5 yil Gigiyena-epidemiologiya shifokori 7. Stomatologiya 5 yil Umumiy stomatolog shifokori 8. Oliy hamshiralik ishi (oʻrta maxsus kasb-hunar tibbiy taʼlim negizida) 3 yil Oliy hamshiralik ishi mutaxassisi 9. Klinik psixologiya 5,5 yil Klinik psixolog — ijtimoiy xodim 10. Farmatsiya 5 yil Farmatsevt 11. Kasbiy taʼlim (farmatsevtika ishi) 5 yil Farmatsevt — pedagog 12. Sanoat farmatsiyasi (turlari boʻyicha) 4 yil Farmatsevt — texnolog 13. Farmatsevtik biotexnologiya 4 yil Farmatsevt — biotexnolog 14. Biotibbiyot muhandisligi 4 yil Biotibbiyot muhandisi 15. Dori vositalarini standartlashtirish, sertifikatsiyalash va sifat menejmenti 4 yil Farmatsevt — tahlilchi T/r Taʼlim yoʻnalishlari Oʻqish muddati Bitirgandan keyingi malaka 1. Hamshiralik ishi 2 yil Umumiy amaliyot hamshirasi Fizioterapiya (massaj) xonasi hamshirasi 2. Stomatologiya ishi 2 yil Stomatolog assistenti, ortopedik stomatologiya texnigi 3. Farmatsiya 2 yil Farmatsevt assistenti, dori vositalari ishlab chiqarish operatori 4. Tibbiy profilaktika 2 yil Sanitariya shifokori yordamchisi, epidemiolog yordamchisi, tibbiy profilaktika ishi feldsheri 5. Feldsher-laboratoriya ishi 2 yil Tibbiy laborant, qishloq vrachlik punkti, qishloq oilaviy poliklinikasi feldsher-laboranti, funksional va nur diagnostikasi laboranti 6. Feldsherlik ishi 2 yil Umumiy amaliyot feldsheri, tez tibbiy yordam brigadasi feldsheri, oilaviy poliklinika feldsheri 7. Tibbiy-ijtimoiy ish 1,5 yil Ayollar va bolalarga tibbiy-ijtimoiy yordami tashkilotchisi, yolgʻiz nogironligi boʻlgan shaxslar va qariyalarga uyda tibbiy-ijtimoiy yordam tashkilotchisi T/r Taʼlim oluvchilar kontingenti Kreditlar hajmlari* Jami Shundan, bir yilda quyidagidan kam boʻlmagan 1. Oliy maʼlumotli tibbiyot va farmatsevtika kadrlari 288** 36 2. Oʻrta maxsus maʼlumotli tibbiyot va farmatsevtika kadrlari 180*** 36